முஸ்லிம் மாணவர்களுக்கு ஐ.ஏ.எஸ்-ஐ.பீ.எஸ் மற்றும் மாநிலத்தில் நடைபெறும் சர்வீஸ் கமிஷன் தேர்வுகள், சப்-இன்ஸ்பெக்டர் தேர்வுகள் சம்பந்தமாகவும் நான் விரிவாக 12.9.2009 அன்று ஆங்கிலத்தில் ஒரு கட்டுரையும் 6.2.2010 அன்று தமிழில், "வெற்றிக்கொடி நாட்டுங்களேன்; வீறு நடை போடுங்களேன்" என்ற தலைப்பில் கட்டுரைகளை எழுதியுள்ளேன் என்பதை உங்களின் கவனத்திற்குக் கொண்டு வருகிறேன். தனி நபராக ஐ.ஏ.எஸ் பயிற்சி பற்றி எழுதினாலும் அல்லது முகாம்கள் நடத்தினாலும் அதைவிட ஓர் இயக்கத்தின்/அமைப்பின் சார்பாக நடத்தப்படும் பயிற்சி முகாம்கள் பலர் கவனத்தினை ஈர்க்கும் என்பதில் ஐயமில்லை. ஆகவே இப்போது நடக்கும் சப்-இன்ஸ்பெக்டர் தேர்விற்கு ஐ.என்.டி.ஜே சார்பாகவும், தமுமுக மாணவரணி சார்பாகவும் பயிற்சி முகாம் நடத்தப் படுவது வரவேற்கத் தக்க ஒன்று. அவர்களுக்குத் தேவையான சில யோசனைகளையும் நான் தெரிவித்துள்ளேன்.